CELEX: 32010D0313
Language: ro
Date: 2010-06-07 00:00:00
Title: 2010/313/: Decizia Comisiei din 7 iunie 2010 de autorizare a efectuării de controale fizice în conformitate cu Regulamentul (CE) nr. 669/2009 în incintele aprobate ale unor operatori economici din sectorul hranei pentru animale și din sectorul alimentar din Cipru [notificată cu numărul C(2010) 3525]  (Text cu relevanță pentru SEE)

8.6.2010   
            
            
               RO
            
            
               Jurnalul Oficial al Uniunii Europene
            
            
               L 140/28
            
         DECIZIA COMISIEI
   din 7 iunie 2010
   de autorizare a efectuării de controale fizice în conformitate cu Regulamentul (CE) nr. 669/2009 în incintele aprobate ale unor operatori economici din sectorul hranei pentru animale și din sectorul alimentar din Cipru
   [notificată cu numărul C(2010) 3525]
   (Numai textul în limba greacă este autentic)
   (Text cu relevanță pentru SEE)
   (2010/313/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală (1), în special articolul 9 alineatul (1),
   întrucât:
   
               (1)
            
            
               Regulamentul (CE) nr. 669/2009 stabilește reguli privind acele controale, inclusiv controalele fizice care se vor efectua la punctele de intrare desemnate în Uniunea Europeană. De asemenea, regulamentul stabilește cerințe minime pentru aceste puncte de intrare și prevede o listă a acestora, care urmează să fie pusă la dispoziția publicului de către statele membre pe Internet.
            
         
               (2)
            
            
               Articolul 9 alineatul (1) din Regulamentul (CE) nr. 669/2009 prevede ca, la cererea unui stat membru, Comisia să poată autoriza autoritățile competente de la anumite puncte de intrare desemnate, care funcționează pe baza unor constrângeri geografice specifice, să realizeze controalele fizice în incintele unui operator economic din sectorul hranei pentru animale și din sectorul alimentar, în anumite condiții.
            
         
               (3)
            
            
               Printr-o scrisoare din data de 26 octombrie 2009, Cipru s-a referit la situația geografică specifică a punctelor de intrare desemnate din aeroportul Larnaca și din portul Limassol, precum și la dimensiunea redusă a insulei și a solicitat Comisiei să autorizeze autoritățile competente ale acelor puncte de intrare să efectueze controalele fizice în conformitate cu Regulamentul (CE) nr. 669/2009 în incintele anumitor operatori economici din sectorul hranei pentru animale și din sectorul alimentar.
            
         
               (4)
            
            
               Printr-o scrisoare din data de 9 februarie 2010, Cipru a oferit Comisiei asigurări cu privire la faptul că: numai incintele operatorilor economici din sectorul hranei pentru animale și din sectorul alimentar care îndeplinesc cerințele minime pentru punctele de intrare desemnate stabilite în Regulamentul (CE) nr. 669/2009 vor fi aprobate pentru efectuarea controalelor fizice; nivelul resurselor alocate autorităților competente ale aeroportului Larnaca și ale portului Limassol va fi astfel încât activitățile de control efectuate la acele puncte de intrare desemnate nu vor fi perturbate sau afectate în mod negativ de posibilitatea de a se efectua controale fizice altundeva decât în incintele acestora; iar loturile selectate pentru controale fizice în incintele unor operatori economici din sectorul hranei pentru animale și din sectorul alimentar vor rămâne sub controlul continuu al autorităților competente ale punctului de intrare desemnat în cauză din momentul sosirii lor la un astfel de punct de intrare, astfel încât nu pot să fie modificate în niciun fel de-a lungul tuturor controalelor.
            
         
               (5)
            
            
               Prin urmare, ținând cont de constrângerile geografice specifice ale punctelor de intrare desemnate ale aeroportului Larnaca și ale portului Limassol și de confirmarea de către Cipru a îndeplinirii condițiilor stabilite la articolul 9 alineatul (1) din Regulamentul (CE) nr. 669/2009, este necesar să se autorizeze posibilitatea de a se efectua controale fizice în incintele anumitor operatori economici din sectorul hranei pentru animale și din sectorul alimentar aprobați de statul membru respectiv pentru astfel de controale.
            
         
               (6)
            
            
               În scopul de a asigura o publicitate adecvată pentru autorizarea prevăzută de prezenta decizie, este necesar să se pună la dispoziția publicului, pe Internet, o listă cu incintele operatorilor economici din sectorul hranei pentru animale și din sectorul alimentar, aprobați pentru controale fizice în temeiul Regulamentului (CE) nr. 669/2009; acest lucru se va realiza prin intermediul linkului național prevăzut la articolul 5 din regulamentul respectiv,
            
         ADOPTĂ PREZENTA DECIZIE:
   Articolul 1
   (1)   Autoritățile competente ale punctelor de intrare desemnate ale aeroportului Larnaca și ale portului Limassol din Cipru sunt autorizate, în conformitate cu articolul 9 alineatul (1) din Regulamentul (CE) nr. 669/2009, să efectueze controalele fizice prevăzute la articolul 8 alineatul (1) litera (b) din regulamentul respectiv privind importurile de produse de hrană pentru animale și alimentare de origine neanimală enumerate în anexa I la acesta, în incintele unui operator economic din sectorul hranei pentru animale sau din sectorul alimentar aprobat de Cipru pentru astfel de controale, cu condiția să se îndeplinească condițiile stabilite la articolul 9 alineatul (1) literele (a), (b) și (c) din regulamentul respectiv.
   (2)   Lista operatorilor economici din sectorul hranei pentru animale și din sectorul alimentar ale căror incinte sunt aprobate de Cipru, astfel cum sunt menționați la alineatul (1) din prezentul articol, este pusă la dispoziția publicului, pe Internet, prin intermediul linkului național prevăzut la articolul 5 din Regulamentul (CE) nr. 669/2009.
   Articolul 2
   Prezenta decizie se adresează Republicii Cipru.
   
      Adoptată la Bruxelles, 7 iunie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 194, 25.7.2009, p. 11.